Komisjoni direktiiv 2002/27/EÜ, 13. märts 2002, millega muudetakse direktiivi 98/53/EÜ, millega sätestatakse proovivõtu- ja analüüsimeetodid teatavate saasteainete sisalduse ametlikuks kontrolliks toiduainetesEMPs kohaldatav tekst



Euroopa Liidu Teataja L 075 , 16/03/2002 Lk 0044 - 0045

CS.ES Peatükk 3 Köide 35 Lk 304 - 305

ET.ES Peatükk 3 Köide 35 Lk 304 - 305

HU.ES Peatükk 3 Köide 35 Lk 304 - 305

LT.ES Peatükk 3 Köide 35 Lk 304 - 305

LV.ES Peatükk 3 Köide 35 Lk 304 - 305

MT.ES Peatükk 3 Köide 35 Lk 304 - 305

PL.ES Peatükk 3 Köide 35 Lk 304 - 305

SK.ES Peatükk 3 Köide 35 Lk 304 - 305

SL.ES Peatükk 3 Köide 35 Lk 304 - 305



Komisjoni direktiiv 2002/27/EÜ, 13. märts 2002, millega muudetakse direktiivi 98/53/EÜ, millega sätestatakse proovivõtu- ja analüüsimeetodid teatavate saasteainete sisalduse ametlikuks kontrolliks toiduainetes (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 20. detsembri 1985. aasta direktiivi 85/591/EMÜ inimtarbimiseks ettenähtud toiduainete kontrolliks vajalike ühenduse proovivõtu- ja analüüsimeetodite kehtestamise kohta, [1] eriti selle artiklit 1, ning arvestades järgmist: (1) Komisjoni 8. märtsi 2001. aasta määrusega (EÜ) nr 466/2001, millega sätestatakse teatavate saasteainete piirnormid toiduainetes, [2] viimati muudetud määrusega (EÜ) nr 472/2002, [3] määratakse kindlaks aflatoksiinide piirnormid vürtsides. (2) Partiis harilikult väga ebaühtlaselt jaotunud aflatoksiinide sisalduse määramise täpsus sõltub oluliselt proovide võtmisest. Komisjoni direktiivi 98/53/EÜ, millega sätestatakse proovivõtu- ja analüüsimeetodid teatavate saasteainete sisalduse ametlikuks kontrolliks toiduainetes, [4] tuleks lisada vürtsid. (3) On asjakohane parandada väiksemad vead direktiivis 98/53/EÜ. (4) Käesoleva direktiiviga ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 98/53/EÜ I lisa muudetakse vastavalt käesoleva direktiivi lisale. Artikkel 2 Liikmesriigid jõustavad käesoleva direktiivi täitmiseks vajalikud õigusnormid hiljemalt 28. veebruariks 2003. Liikmesriigid teatavad neist viivitamata komisjonile. Kui liikmesriigid võtavad need õigusnormid vastu, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. Artikkel 3 Käesolev direktiiv jõustub 20. päeval pärast selle avaldamist Euroopa Ühenduste Teatajas. Artikkel 4 Käesolev direktiiv on adresseeritud liikmesriikidele. Brüssel, 13. märts 2002 Komisjoni nimel komisjoni liige David Byrne [1] EÜT L 372, 31.12.1985, lk 50. [2] EÜT L 77, 16.3.2001, lk 1. [3] EÜT L 75, 16.3.2002, lk 18. [4] EÜT L 201, 17.7.1998, lk 93. -------------------------------------------------- LISA A. I lisa muudetakse järgmiselt. 1) Punkt 4.2 asendatakse järgmisega: "4.2 Valimi mass Kui käesoleva lisa punktis 5 ei ole määratletud teisiti, peaks valimi mass olema ligikaudu 300 grammi, välja arvatud vürtsid, mille puhul peaks valimi mass olema ligikaudu 100 grammi. Müügipakendite puhul sõltub valimi mass müügipakendi massist." 2) Punkti 5.1 muudetakse järgmiselt: pealkirja lisatakse sõnade "kuivatatud puuvili" järele sõna "vürtsid". 3) Punkti 5.1 tabelit 2 muudetakse järgmiselt: tabelisse 2 lisatakse toode "Vürtsid" järgmiselt: "Kaup | Partii mass (tonnides) | Osapartiide mass või arv | Valimite arv | Koondproovi mass (kilogrammides) | Vürtsid | ≥ 15 | 25 tonni | 100 | 10 | < 15 | — | 10–100 (*) | 1–10" | 4) Punkti 5.2 muudetakse järgmiselt: rea "teravili (partiid ≥ 50 tonni)" järele lisatakse uus rida "vürtsid". 5) Punkti 5.2.1 lisatakse neljanda kriipsuga järgmine lause: "Vürtside puhul ei ole koondproovi mass üle 10 kg ning seetõttu ei ole osaproovideks jagamine vajalik." 6) Punkti 5.2.2 muudetakse järgmiselt: Lausesse "Maapähklite, pähklite ja kuivatatud puuvilja puhul, mis on ette nähtud sorteerimiseks või muud laadi füüsiliseks töötlemiseks" lisatakse pärast sõnu "muud laadi füüsiliseks töötlemiseks" sõnad ", ning vürtside puhul". 7) Punkti 5.5.2.2 parandatakse järgmiselt: sõnad "punktis 5.2" asendatakse sõnadega "punkti 5.1 tabelis 2". 8) Lisatakse punkt 6: "6. Proovide võtmine jaemüügietapil Jaemüügietapil tuleks toiduainetest proove võtta võimaluse korral vastavalt eespool esitatud sätetele. Kui see ei ole võimalik, siis kasutatakse jaemüügietapil teisi tõhusaid proovivõtumeetodeid, tingimusel et need tagavad kontrollitava partii piisava representatiivsuse." B. II lisa muudetakse järgmiselt. 1) Punkti 4.3 parandatakse järgmiselt: tabelis asendatakse veerus "Kontsentratsioonivahemik" kõik ühikud "μg/L" ühikutega "μg/kg" ning kontsentratsioonivahemik "0,01–0,5 μg/L" real "Taaskasutamine aflatoksiin M1" kontsentratsioonivahemikuga "0,01–0,05 μg/kg". --------------------------------------------------